Vannjet-kutting

Beskrivelse av prosessen
Ved vannjet-kutting blir vann pumpet til høyt trykk ved hjelp av en kraftig pumpe, for så å presses ut gjennom en lite dyse med diameter fra 0,1 til 0,3 mm. Trykket kan være opp til 400 MPa og utgangshastigheten på vannstrålen inntil 850 m/s. Vannet har da nok kinetisk energi til å kutte gjennom relativt myke materialer som for eksempel papir, plast, lær og tynne kompositter. Prosessen etterlater fine kutt, utvikler ikke varme og dimensjoner blir nøyaktige. [1]

Prinsippskisse [2]

Materialer prosessen er egnet til
Prosessen er best egnet til materialer med lav styrke, typisk flytspenning under 80 MPa. Mest brukt til tekstiler, lær, plast og tynne kompositter. [1]

media type="youtube" key="31xVMLubgak" height="390" width="640" Kutting av musematte [3]

Økonomi
Vannjet-kutting er relativt rimelig både i innkjøp og drift. Metoden er konkuransedyktig på grunn av at den er hurtig, renslig og relativt rimelig sammenlignet med andre metoder. [1]

Miljø
Vannjet-kutting bruker ikke kjemikalier, er ikke brannfarlig og avgir ikke støv eller avgasser, men avgir derimot en del støy og hørselvern er påkrevd. Metoden må uansett sies å være forholdsvis miljøvenlig sammenlignet med andre prosesser. [1]

Referanser
1. CES EduPack 2011, ProcessUniverse 2. About waterjets - Basic waterjet principles, tilgjengelig fra: [], Lastet ned: 01.09.11 3. About waterjets - Cutting a foam mousepad, Tilgjengelig fra: [], Lastet ned: 01.09.11